**Juuso Anreas Riksman** (s. 1. huhtikuuta 1977 Helsinki) on suomalainen vuonna 2016 pelaajauransa lopettanut jääkiekkomaalivahti.

Ura
---

Riksman on Espoon Palloseuran kasvatti. SM-liigassa hän pelasi HIFK:ssa, Ilveksessä, Ässissä, Jokereissa ja Bluesissa, sekä ykkösdivioonassa Hermeksessä, Haukoissa ja FPS:ssä. Lisäksi hän pelasi Ruotsissa Kirunassa, Modossa ja Färjestadissa. Kaudeksi 2007–2008 hän teki sopimuksen NHL-seura St. Louis Bluesin kanssa, mutta pelasi vain yhden ottelun Bluesin farmijoukkue Peoria Rivermenissä. Hän siirtyi kesken kauden pelaamaan Ruotsiin ja sieltä vielä Venäjälle. Huhtikuussa 2008 hän solmi kahden vuoden sopimuksen Jokereiden kanssa. Jokereissa hän pelasi kaudet 2008–2010. Kaudella 2008–2009 hänet valittiin SM-liigan runkosarjan parhaaksi pelaajaksi. Hän solmi kaudeksi 2010–2011 sopimuksen HIFK:n kanssa ja voitti Suomen mestaruuden ja hänet valittiin liigakauden parhaaksi maalivahdiksi. Kaudella 2011–2012 Riksman loukkaantui ja joutui leikkaukseen. Kauden 2012–2013 hän edusti Bluesia. Kaudeksi 2013–2014 Riksman siirtyi Ässiin. Ässissä Riksman pelasi kaksi kautta ja johdatti joukkueen jälkimmäisellä kaudella pudotuspeleihin, joissa kuitenkin tuli noutaja heti karsintakierroksella Espoon Bluesia vastaan. Ässien päätettyä olla tarjoamatta enää sopimusta Riksmanille, hän pelasi vielä vuoden ajan Italiassa ja Itävallassa kunnes lopetti uransa keväällä 2016.

Kaudella 2013–2014 Riksman nousi SM-liigan kaikkien aikojen nollapelitilaston kärkeen. 29. lokakuuta 2013 hän pelasi 39:nnen nollapelinsä SM-liigassa. Kaikkiaan Riksman pelasi urallaan 41 nollapeliä. Eero Kilpeläinen ohitti Riksmanin nollapelitilaston kärjessä vuonna 2017.

Saavutukset
-----------

* Suomen mestaruus 2011
* SM-liiga hopeaa 2006, 2007
* Lasse Oksanen -palkinto (SM-liigan paras pelaaja) 2009
* Urpo Ylönen -palkinto (SM-liigan paras maalivahti) 2006, 2009, 2011
* SM-liigan kultainen kypärä (runkosarjan paras pelaaja, pelaajaäänestys) 2009
* SM-liigan tähdistökentällisessä: 2006, 2009, 2011
* SM-liigan paras torjuntaprosentti: 2009 (94,3 %)
* Itävallan EBEL-liigan mestaruus: 2016

Lähteet
-------

* Juuso Riksman *Elite Prospects*. Everysport Media Group AB.  (englanniksi)

### Viitteet

1. ↑  Riksman Juuso Anreas HS:n Verokoneessa *hs.fi*. Helsingin Sanomat.  Arkistoitu 26.6.2018. Viitattu 26.6.2018.
2. ↑  Pitkän linjan SM-liigavahti lopettaa uransa – voitti HIFK:lle Suomen mestaruuden *iltalehti.fi*. Viitattu 12.9.2016.
3. ↑
4. ↑
5. ↑  Ville Peltonen ja Juuso Riksman sopimuksiin HIFK:n kanssa  5.5.2010. SM-liiga.
6. ↑  Juuso Riksman pitkälle sairauslomalle  20.11.2011. SM-liiga.
7. ↑  Juuso Riksman Blues-maalille  30.8.2012. SM-liiga.
8. ↑  Ässät julkaisi sopimusuutisia – Juuso Riksman maalille  14.5.2013. SM-liiga.
9. ↑  Juuso Riksman uuteen Liiga-ennätykseen *liiga.fi*.  29.10.2013. SM-liiga. Viitattu 2.11.2013.
10. ↑  Eero Kilpeläinen nollapelitilaston kärkeen  17.2.2017. Liiga. Viitattu 20.2.2017.

Aiheesta muualla
----------------

* Juuso Riksman *Elite Prospects*. Everysport Media Group AB.  (englanniksi)
* Juuso Riksman jatkoaika.comissa

|  |  |  |
| --- | --- | --- |
| Edeltäjä:**Ville Leino** | **Lasse Oksanen -palkinnon voittaja**2009 | Seuraaja:**Jori Lehterä** |

|  |  |  |
| --- | --- | --- |
| Edeltäjä:**Niklas BäckströmTuomas TarkkiAtte Engren** | **Urpo Ylönen -palkinnon voittaja**200620092011 | Seuraaja:**Tuomas TarkkiAtte EngrenRiku Helenius** |

Suomen joukkue – Jääkiekon MM-kilpailut 2009
3 Nummelin (**A**) |
4 Koistinen |
5 Kukkonen |
6 Jaakola |
8 Hyvönen |
14 Hagman |
20 Miettinen |
21 Niskala |
22 Santala |
24 Kapanen (**C**) |
26 Immonen |
28 Salmela |
29 Kerman |
31 Rämö |
32 Riksman |
33 Lehtonen |
35 Rinne |
37 Pyörälä |
39 Kapanen |
41 Komarov |
44 Niinimaa |
49 Pihlman |
51 Hytönen |
73 Ruutu (**A**) |
82 Vahalahti |
Valmentaja Jukka Jalonen